31998R0282
L 028/5
JURNALUL OFÍCIAL AL UNIUNII EUROPENE
REGULAMENTUL (CE) NR. 282/98 AL COMISIEI
din 3 februarie 1998
de modificare a Regulamentului (CEE) nr. 2568/91 privind caracteristicile uleiurilor de măsline și ale uleiurilor din resturi de măsline, precum și metodele de analiză relevante
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul nr. 136/66/CEE al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (1), astfel cum a fost modificat ultima dată prin Regulamentul (CE) nr. 1581/96 (2), în special articolul 35a,
întrucât Regulamentul (CEE) nr. 2568/91 al Comisiei (3), astfel cum a fost modificat ultima dată prin Regulamentul (CE) nr. 2472/97 (4), definește caracteristicile uleiului de măsline și ale uleiului din resturi de măsline și metodele relevante de analiză;
întrucât verificări ulterioare au relevat necesitatea corectării textului Regulamentului (CE) nr. 2472/97; întrucât, prin urmare, textul Regulamentului (CEE) nr. 2568/91 ar trebui adaptat;
întrucât Regulamentul (CE) nr. 2472/97 intră în vigoare în a șaizecea zi de la publicarea în Jurnalul Oficial al Comunităților Europene, adică la data de 10 februarie 1998; întrucât prezentul regulament ar trebui, de asemenea, să intre în vigoare la acea dată;
întrucât măsurile prevăzute de prezentul regulament sunt conforme cu avizul Comitetului de gestionare pentru uleiuri și grăsimi,
ADOPTĂ PREZENTUL REGULAMENT
Articolul 1
Figurile 1, 2, 3 și 4 anexate la prezentul regulament se adaugă la anexa XVIII la Regulamentul (CEE) nr. 2568/91.
Articolul 2
Prezentul regulament intră în vigoare la 10 februarie 1998.
Prezentul regulamentul este obligatoriu în toate elementele sale și se aplică direct în toate statele membre.
Adoptat la Bruxelles, 3 februarie 1998.